Hefur óskað eftir heildarmati á veiðunum Katrín Jakobsdóttir sagði að formaður Viðreisnar þekkti það vel að ákvörðun um að afturkalla leyfi til hvalveiða hvíli á herðum sjávarútvegsráðherra . „ Ég tel mjög mikilvægt , og hef óskað eftir því við sjávarútvegsráðherra , að fram fari heildarmat á þessum veiðum , ekki eingöngu út frá stofnstærð heldur út frá sjálfbærri þróun , þ.e. annars vegar um efnahagsleg áhrif veiðanna og samfélagsleg en líka heildstæð umhverfisáhrif . Það tengist auðvitað því sem þingmaðurinn nefnir um loftslagsáhrif , “ sagði Katrín . Forsætisráðherra benti Þorgerði Katrínu á að hún hefði áður spurt um hvalveiðar . Þorgerður Katrín sagðist ánægð með að ráðherra benti á það . „ Það er af því að við fáum aldrei nein svör hér . Það eru alltaf einhverjir útúrsnúningar , “ sagði Þorgerður Katrín .